/* KOM/2010/0696 v konečnom znení */ SPRÁVA KOMISIE EURÓPSKEMU PARLAMENTU A RADE o výdavkoch EPZF Systém včasného varovania Č. 7-10/2010





[pic] | EURÓPSKA KOMISIA | Brusel, 30.11.2010 KOM(2010) 696 v konečnom znení . SPRÁVA KOMISIE EURÓPSKEMU PARLAMENTU A RADE o výdavkoch EPZF Systém včasného varovania Č. 7-10/2010 OBSAH 1. Úvod 3 2. Príjmy pridelené EPZF 3 3. Príjmy pochádzajúce z dočasných súm na reštrukturalizáciu (odvetvie cukru) 4 4. Pripomienky k predbežnému plneniu rozpočtu EPZF na rok 2010 4 5. Čerpanie pridelených príjmov EPZF 7 6. Čerpanie príjmov pochádzajúcich z dočasných súm na reštrukturalizáciu (odvetvie cukru) 7 7. Čerpanie fondu na reštrukturalizáciu v odvetví cukru 7 8. Závery 8 PRÍLOHA: | PREDBEžNÉ čERPANIE ROZPOčTOVÝCH PROSTRIEDKOV EPZF DO 31. 8. 2010 | ÚVOD V priloženej tabuľke sa uvádza skutočná úroveň plnenia rozpočtu v lehote od 16. októbra 2009 do 31. augusta 2010 v porovnaní s predpokladaným profilom výdavkov podľa ukazovateľov, ktorý je určený na základe ustanovení článku 20 nariadenia Rady (ES) č. 1290/2005[1]. PRÍJMY PRIDELENÉ EPZF Na základe pravidiel podľa článku 34 nariadenia Rady (ES) č. 1290/2005 o financovaní Spoločnej poľnohospodárskej politiky sa príjmy pochádzajúce z finančných opráv podľa rozhodnutí o overení súladu, z nezrovnalostí a z poplatkov za mlieko označujú ako príjmy pridelené na financovanie výdavkov EPZF. Podľa týchto pravidiel sa pridelené príjmy môžu využívať na financovanie výdavkov EPZF, ktoré vzniknú členským štátom. V prípade, že sa časť týchto príjmov nevyužije, prenesie sa automaticky do nasledujúceho rozpočtového roka[2]. Ako už bolo naznačené v predchádzajúcich správach systému včasného varovania, odhady Komisie pre dostupné pridelené príjmy predstavujú 922 miliónov EUR. Konkrétne: - Pridelené príjmy, ktorých vytvorenie sa očakávalo počas rozpočtového roku 2010, sa odhadovali na 789 miliónov EUR. Z opráv na základe overenia súladu sa očakávala suma 600 miliónov EUR a z nezrovnalostí suma 91 miliónov EUR. Príjmy z odvodov za mlieko sa odhadovali na 98 miliónov EUR. - Suma pridelených príjmov, ktorá sa mala preniesť z rozpočtového roka 2009 do roku 2010, sa odhadovala na 133 miliónov EUR. Komisia pridelila tieto príjmy vo výške 922 miliónov EUR do dvoch schém. Konkrétne: - 222 miliónov EUR pridelila na prevádzkové prostriedky pre organizácie výrobcov v odvetví ovocia a zeleniny a - 700 miliónov EUR na režim jednotnej platby. Rozpočtový orgán na tieto dva režimy nakoniec schválil rozpočtové prostriedky vo výške 547 miliónov EUR a 28 480 miliónov EUR v súlade s opravným listom Komisie. Súčet schválených rozpočtových prostriedkov a uvedených pridelených príjmov zodpovedá celkovému odhadu požiadaviek na rozpočtové prostriedky vo výške 769 miliónov EUR na prevádzkové prostriedky pre organizácie výrobcov ovocia a zeleniny a 29 180 miliónov EUR na režim jednotnej platby. V priloženej tabuľke, ktorá obsahuje plnenie rozpočtu v roku 2010 v lehote do 31. augusta 2010, sú schválené rozpočtové prostriedky na uvedené dva režimy zahrnuté v pôvodných rozpočtových prostriedkoch určených pre odvetvie ovocia a zeleniny vo výške 720,1 milióna EUR a odvetvie neviazanej priamej pomoci vo výške 33 272 miliónov EUR bez ohľadu na uvedené pridelené príjmy. Po zahrnutí pridelených príjmov do týchto režimov predstavujú predpokladané celkové rozpočtové prostriedky v roku 2010 pre odvetvie ovocia a zeleniny 942,1 milióna EUR a pre odvetvie neviazanej priamej pomoci 33 972 miliónov EUR. PRÍJMY POCHÁDZAJÚCE Z DOčASNÝCH SÚM NA REšTRUKTURALIZÁCIU (ODVETVIE CUKRU) Dočasné sumy na reštrukturalizáciu v odvetví cukru sa považujú za pridelené príjmy určené na financovanie reštrukturalizačnej pomoci v odvetví cukru a ďalšie pomoci plánované v rámci Fondu na reštrukturalizáciu v odvetví cukru. Ako už bolo naznačené v predchádzajúcich správach systému včasného varovania, odhady týchto príjmov v roku 2010 predstavujú 606,8 milióna EUR, zatiaľ čo sa očakávalo, že sa z rozpočtového roku 2009 prenesie do roku 2010 suma 717,9 milióna EUR. PRIPOMIENKY K PREDBEžNÉMU PLNENIU ROZPOčTU EPZF NA ROK 2010 Uvádzajú sa stručné pripomienky k niektorým rozpočtovým položkám, ktoré vykazujú, alebo budú koncom daného roku vykazovať, najvýznamnejšie rozdiely medzi skutočnou a očakávanou úrovňou plnenia rozpočtu v roku 2010. Trhové opatrenia Oproti pôvodne predpokladaným vynaloženým prostriedkom na intervencie na poľnohospodárskych trhoch sa k 31. 8. 2010 vynaložilo približne o 422,1 milióna EUR menej oproti ukazovateľu. Spôsobili to predovšetkým potravinové programy a sektor mlieka a mliečnych výrobkov, kde je momentálne stav výrazne nedostatočného čerpania prostriedkov. V rovnakom čase iné sektory, ako ovocie a zelenina a víno boli v nadmernom stave čerpania. Obilniny (+ 36,4 milióna EUR) Vyššie čerpanie rozpočtových prostriedkov v porovnaní s úrovňou ukazovateľa je momentálne predovšetkým spôsobené vyšším čerpaním na verejné skladovanie obilnín, ako aj zrýchlením ich preberania do verejných skladov v porovnaní s rytmom aký sa udržoval pri stanovovaní indikátora. Komisia sa nazdáva, že výdavky ktoré sa vynaložia na túto schému budú na konci roka vyššie ako sa pri prideľovaní prostriedkov na rozpočet v roku 2010 predpokladalo. Náhrady vzťahujúce sa na výrobky neuvedené v prílohe I (– 52,5 milióna EUR) Pomalšie čerpanie prostriedkov v porovnaní s hodnotou ukazovateľa je momentálne spôsobené predovšetkým nižšími výdavkami členských štátov na platby za vývozné náhrady za mliečne výrobky zahrnuté do vývozu spracovaných poľnohospodárskych výrobkov. Toto je spôsobené výrazným zlepšením situácie na trhoch s mliekom v porovnaní so situáciou, ktorá prevládala v čase vypracovávania opravného listu k rozpočtu na rok 2010. V dôsledku tohto zlepšenia Komisia prerušila platby vývozných náhrad za mliečne výrobky v novembri 2009. Komisia sa nazdáva, že koncom rozpočtového roku sa v tomto sektore prejavia úspory rozpočtu. Potravinové programy (– 208,8 milióna EUR) Pomalšie čerpanie prostriedkov v porovnaní s úrovňou ukazovateľa je momentálne predovšetkým spôsobené časovým sklzom od deklarovania vyskladnenia množstiev výrobkov členskými štátmi a časom, keď členské štáty deklarujú tieto množstvá ako prijaté na distribúciu podľa plánu. Navyše sa očakávajú dodatočné výdavky na konci rozpočtového roka, pokiaľ sa mliečne výrobky vyskladnia koncom septembra 2010 namiesto zvyčajného konečnému termínu koncom augusta 2010. Momentálne sa Komisia nazdáva, že rytmus plnenia tejto schémy sa zrýchli koncom rozpočtového roka, ako to bolo v prípade plánu na rok 2009. Ovocie a zelenina (+ 60,9 milióna EUR v porovnaní so schválenými rozpočtovými prostriedkami) Táto úroveň čerpania je výsledkom plnenia ukazovateľa k 31. 8. 2010 v prípade schválených rozpočtových prostriedkov, čo nezahŕňa príjmy pridelené tomuto sektoru (Pozn.: pozri uvedený bod 2, ktorý obsahuje bližšie informácie). Poznámka: Pre orientáciu čitateľa Komisia vložila poznámku pod čiarou * v prípade tabuľky predbežnej spotreby, ktorá sa nachádza v prílohe 2. Táto poznámka pod čiarou zobrazuje, aká by bola situácia, pokiaľ by sa k 31. 8. 2010 uplatnil ukazovateľ na všetky rozpočtové prostriedky, ktoré majú byť k dispozícii na financovanie tohto sektora. Ako sa uvádza v predchádzajúcom bode 2, celkové predpokladané financovanie tohto sektora sa skladá zo schválených rozpočtových prostriedkov vo výške 720,1 milióna EUR a príjmov pripísaných tomuto sektoru, ktoré sa odhadujú na 222,0 milióna EUR. Pokiaľ by sa uplatnil ukazovateľ na celkové financovanie vo výške 942,1 milióna EUR, ktoré by mali byť dostupné na financovanie tohto sektora, potom by sa nevyčerpalo – 96,0 milióna EUR. Momentálne sa Komisia nazdáva, že v tomto sektore dôjde k miernym úsporám, pretože sa očakávajú nižšie platby za prevádzkové fondy pre organizácie výrobcov, ako pôvodne predpokladané potreby. Výrobky vinohradnícko-vinárskeho odvetvia (+ 73.2 milióna EUR) Pokiaľ porovnáme úroveň rozpočtových prostriedkov s ukazovateľom k 31. augustu 2010, tento vzor čerpania uvedených rozpočtových prostriedkov spôsobilo zrýchlenie tempa platieb členských štátov predovšetkým vo vnútroštátnych programoch. Pokiaľ ide o platby za tieto programy z pohľadu schémy ich čerpania v roku 2009, očakávajú sa dodatočné výdavky, ktoré vzniknú v posledných dvoch mesiacoch rozpočtového roka. Momentálne sa však Komisia nazdáva, že v tomto sektore dôjde k miernym úsporám. Mlieko a mliečne výrobky (- 316,6 miliónov EUR) Situácia na trhu s mliekom sa veľmi zlepšila v porovnaní so situáciou v čase vypracovávania opravného listu k rozpočtu na rok 2010. V dôsledku toho Komisia prerušila platby vývozných náhrad za mliečne výrobky. Navyše trhové ceny v EÚ podstatne vzrástli, a tak zastavenie prísunu odstredeného sušeného mlieka a masla na skladovanie do verejných skladov stabilizovalo skladované množstvo v prípade obidvoch produktov. Pomalšie čerpanie rozpočtových prostriedkov v porovnaní s hodnotou ukazovateľa v tomto momente spôsobujú súčasné nižšie výdavky zapríčinené už uvedenými faktormi. Z toho dôvodu sa Komisia nazdáva, že v tomto sektore dôjde k významným úsporám. Priama pomoc Čerpanie rozpočtových prostriedkov na priamu pomoc v porovnaní s hodnotou ukazovateľa k 31. 8. 2010 bolo vyššie o 429,3 milióna EUR. Neviazaná priama pomoc (+ 587,9 milióna EUR v porovnaní s pridelenými prostriedkami) Táto úroveň čerpania je výsledkom plnenia ukazovateľa k 31. 8. 2010 v prípade schválených rozpočtových prostriedkov, čo nezahŕňa príjmy pridelené tomuto sektoru. (Pozn.: pozri uvedený bod 2, ktorý obsahuje bližšie informácie). Poznámka: Pre orientáciu čitateľa Komisia vložila poznámku pod čiarou * v prípade tabuľky predbežnej spotreby, ktorá sa nachádza v prílohe 2. Táto poznámka pod čiarou zobrazuje, aká by bola situácia, pokiaľ by sa k 31. 8. 2010 uplatnil ukazovateľ na všetky rozpočtové prostriedky, ktoré majú byť k dispozícii na financovanie tohto sektora. Ako sa uvádza v predchádzajúcom bode 2, celkové predpokladané financovanie tohto sektora sa skladá zo schválených rozpočtových prostriedkov vo výške 33 272 miliónov EUR a príjmov pripísaných tomuto sektoru, ktoré sa odhadujú na 700 miliónov EUR. Pokiaľ by sa uplatnil ukazovateľ na celkové financovanie vo výške 33 972 miliónov EUR, ktoré by mali byť dostupné na financovanie tohto sektora, potom by sa nevyčerpalo – 110,8 milióna EUR, čo predstavuje 0,3 % uvedeného celkového financovania. Toto mierne nedostatočné čerpanie prostriedkov v tomto čase naznačuje, že v tejto schéme sa dosahuje oveľa lepšia miera plnenia v roku 2010 v porovnaní s rokom 2009. Ostatná priama pomoc (- 159,8 milióna EUR) Toto nedostatočné čerpanie v porovnaní s indikátorom predovšetkým spôsobili niektoré schémy, ako prémie na zvieratá a oblasť pomoci na pestovanie bavlny, keď sa nahlásili menšie počty zvierat a hektárov v porovnaní s počtami, ktoré sa brali do úvahy pri zostavovaní rozpočtu na rok 2010. Momentálne sa však Komisia nazdáva, že v tomto sektore dôjde k miernym úsporám. Audit poľnohospodárskych výdavkov Zúčtovanie z predchádzajúcich rokov (+ 234,2 milióna EUR) Súčasný stav plnenia je výsledkom porovnania už vykonaných opráv v súvislosti s vyrovnaním účtov s úrovňou zodpovedajúcou ukazovateľu k 31. augustu 2010. Momentálne sa oproti schéme plnenia tohto rozpočtu nevyčerpalo 234,2 milióna EUR. Je potrebné zdôrazniť, že hoci Komisia vo svojom opravnom liste na rok 2010 navrhla opravy v hodnote – 80 miliónov EUR, rozpočtový orgán ponechal hodnotu – 310 miliónov EUR. Komisia sa nazdáva, že očakávané opravy pri vyrovnávaní účtovných závierok a pri nedodržiavaní konečných termínov platieb členskými štátmi by nemali stačiť na pokrytie mimoriadnej sumy – 310 miliónov EUR, ktorú ponechal rozpočtový orgán. Komisia by mala pokryť z toho vyplývajúci výrazný schodok negatívnych rozpočtových prostriedkov kladnými prostriedkami s cieľom uzatvoriť túto rozpočtovú položku v roku 2010. ČERPANIE PRIDELENÝCH PRÍJMOV EPZF Z priloženej tabuľky vyplýva, že k 31. augustu 2010 bola suma dostupných pridelených príjmov vo výške 900,3 milióna EUR. Konkrétne: - príjmy z opráv na základe rozhodnutí pri vyrovnávaní účtov predstavovali 509,7 milióna EUR, pričom do konca rozpočtového roka sa očakávajú ďalšie sumy; - príjmy z nezrovnalostí predstavujú 146,4 milióna EUR, pričom do konca rozpočtového roka sa očakávajú ďalšie sumy, a - do tejto chvíle bola zinkasovaná väčšina príjmov z odvodov za mlieko, ktoré predstavujú 102,6 milióna EUR oproti pôvodnému odhadu 98 miliónov EUR; - napokon, naproti pôvodne odhadovanej sume 133 miliónov EUR pripísaných príjmov, ktoré sa preniesli z roku 2009 do roku 2010 sa prenieslo 141,5 milióna EUR. Suma pripísaných príjmov zinkasovaná k 31 augustu 2010 predstavuje 758,7 milióna EUR a do konca rozpočtového roka sa očakáva zinkasovanie ďalších prostriedkov. Momentálne Komisia očakáva, že pripísané príjmy, ktoré budú prípadne k dispozícii v roku 2010 budú vyššie ako suma pôvodne predpokladaná v rozpočte na rok 2010. Je potrebné poznamenať, že nevyužité pripísané prostriedky zinkasované v roku 2010 sa prenesú do rozpočtového roku 2011. ČERPANIE PRÍJMOV POCHÁDZAJÚCICH Z DOčASNÝCH SÚM NA REšTRUKTURALIZÁCIU (ODVETVIE CUKRU) Ako už bolo načrtnuté v predchádzajúcom systéme včasného varovania, celková suma pripísaných príjmov rozpočtu EÚ na rok 2010 vo forme dočasných prostriedkov na reštrukturalizáciu dosiahla 1 375,1 milióna EUR. ČERPANIE FONDU NA REšTRUKTURALIZÁCIU V ODVETVÍ CUKRU Ku koncu augusta 2010 členské štáty realizovali platby v hodnote 244,5 milióna EUR, pokiaľ ide o pomoc pre reštrukturalizovaný sektor cukru, diverzifikačnú pomoc alebo pomoc pri rafinácii cukru. Komisia sa momentálne domnieva, že platby, ktoré sa majú podľa tejto schémy uskutočniť predstavujú v roku 2010 360 miliónov EUR. Úroveň čerpania by teda mala byť dočasná a očakáva sa, že ďalšie sumy sa vyplatia do konca rozpočtového roka. ZÁVERY Z doterajšieho čerpania rozpočtových prostriedkov EPZF na rok 2010 k 31. augustu 2010 vyplýva, že mesačné vrátenie prostriedkov členským štátom prekročilo úroveň predpokladanú podľa ukazovateľa o 222,4 milióna EUR. Toto prečerpanie je predovšetkým dôsledkom výdavkov priamej pomoci, zatiaľ čo pokiaľ ide o výdavky na intervencie na poľnohospodárskych trhoch, povedie lepšia situácia na trhu s mliekom jednako k úsporám na strane očakávaných výdajov na vývozné náhrady za mliečne výrobky, tak aj na strane očakávaných výdajov na verejné skladovanie masla a sušeného odstredeného mlieka. Pokiaľ ide o zvýšenie opráv účtovnej závierky zo strany rozpočtového orgánu o – 230,0 milióna na celkovú sumu – 310 miliónov EUR, Komisia očakáva, že opravy uložené v rozhodnutiach Komisie o schválení účtovnej závierky a rovnako ostatné opravy z dôvodov nedodržania termínov platieb podpory členským štátom nebudú stačiť na uhradenie týchto záporných výdajov. V predbežnom návrhu opravného rozpočtu 10/2010 sa zohľadnilo zníženie prostriedkov uvedených v kapitole 05 02 (intervencie na poľnohospodárskych trhoch) o 330 miliónov EUR. Komisia preto predpokladá, že sa nepokrytá časť vyššie uvedených záporných výdajov sčasti pokryje z rôznych úspor v rámci súčasného rozpočtu a predovšetkým z pripísaných príjmov, ktoré budú k dispozícii v roku 2010. PRÍLOHA [pic] [1] Ú. v. EÚ L 209, 11.8.2005, s. 1. [2] Najskôr sa musia použiť prenesené pridelené príjmy, to znamená skôr ako rozpočtové prostriedky schválené rozpočtovým orgánom alebo pridelené príjmy vytvorené počas roka (článok 10 nariadenia o rozpočtových pravidlách).